**Ochrana ľudských práv a slobôd**

Plán práce koordinátora bloku

Vypracovala Mgr. Andrea Zummerová

Huncovce 02.10.2023

Plán práce koordinátora pre ľudské práva a slobody bol vypracovaný na základe Sprievodcu školským rokom 2023/2024 článok 7 Podpora ochrany a dodržiavania ľudských práv a slobôd v prostredí škôl a školských zariadení; Štátneho vzdelávacieho programu; Školského vzdelávacieho programu.

Základným cieľom je prostredníctvom definovaných  úloh a opatrení zabezpečiť dosahovanie pokroku v oblasti ochrany práv detí uznaných Dohovorom o právach dieťaťa a pokroku  pri ich používaní.

Cieľom výchovy a vzdelávania k ľudským právam v školách je osvojiť si vedomosti a zručnosti, formovať postoje, ktoré sú dôležité na podporovanie ľudskej dôstojnosti, informovanej a nezávislej participácie na vývoji spoločnosti.

Koordinátor pre ľudské práva bude monitorovať, koordinovať a metodicky usmerňovať výchovu pre ľudské práva na škole, spolupracovať s vedením školy, výchovným poradcom a triednymi učiteľmi. V súlade s Dohovorom o právach dieťaťa bude monitorovať správanie sa detí a ich zmeny a zabezpečovať ich aktívnu ochranu

**Hlavné metódy a formy práce:**

* rozhovory, besedy, zážitkové metódy,
* vhodné využitie tematiky ľudských práv vo všetkých vyučovacích predmetoch,
* práca na triednických hodinách,
* práca s internetom,
* nástenky,
* aktivity zamerané na prosociálne správanie,
* monitorovanie správania žiakov a dodržiavanie práv.



**Zdroj:**

Bagalová, Ľ., Gogolová, D.: ĽUDSKÉ PRÁVA A ZRUČNOSTI

POTREBNÉ NA ICH UPLATNENIE. Metodicka priručka pre učiteľov ZŠ a SŠ

**Plán aktivít:**

**SEPTEMBER**

**1.** Vyhotovenie plánu bloku Ochrana ľudských práv a slobôd

**2**. Príprava aktivít pre triednych učiteľov s možnosťou ich realizácie na triednických hodinách

**OKTÓBER**

1. **Aktívne počúvanie** – základ komunikácie
2. Monitorovanie správania sa žiakov s dôrazom na dodržiavanie ľudských práv a práv dieťaťa

**NOVEMBER**

1. 4. november - Deň podpísania Európskeho dohovoru o ochrane ľudských práv, 20.november 1959 Deklarácia práv dieťaťa, 20.november 1989 Dohovor o právach dieťaťa - aktivita Definícia spravodlivosti
2. 9. november - Medzinárodný deň boja proti fašizmu a proti antisemitizmu

**DECEMBER**

1. Skrátená verzia Dohovoru o právach dieťaťa - celoškolská aktivita Namaľuj si svoje práva. Realizácia na hodinách VYV, OBN, resp. triednických hod.
2. **Namaľuj si svoje práva** – nástenka žiackych prác 10. december - Deň ľudských práv

**JANUÁR**

1. Práva a zodpovednosti
2. Priebežné monitorovanie plnenia úloh z plánu práce koordinátora

**FEBRUÁR**

* 1. Diskusia na tému rasizmus, fašizmus, intolerancia, diskriminácia, šikanovanie, ponižovanie. Aktivita **Rozdielny pohľad**

**MAREC**

1. Riešenie konfliktov – oblasť emocionálnej inteligencie, ako jednej so základných kľúčových kompetencií žiaka.

Aktivita **Lietajúce taniere**

1. **Právo a povinnosť -** pexeso (kartičky pexesa tvoria páry : právo- povinnosť).

**APRÍL**

1. Uplatňovanie práv dieťaťa vo svete. Aktivita Deti sveta
2. Práca s internetom – **Chcem vedieť viac o ľudských právach** – dokument Deti a detská práca.

**MÁJ**

1. Jeden svet **–** Dôverovať dospelým a prijímať ich ako priateľov.

**Desať želaní.** Aktivita

1. Vyjadrovanie pocitov. Využitie citovej výchovy na vyučovaní, pri hodnotení práce žiakov – sebahodnotenie.

**JÚN**

**1. Deti sveta–** Medzinárodný deň detí

**2.** Vypracovanie hodnotiacej správy koordinátora pre výchovu k ľudským právam